Korpset består av fotsoldater som kjemper til fots og i all slags terreng. Lette våpen inkluderer automatgevær, pistol, maskinpistol, maskingevær og håndgranat. Til de tunge våpen hører mitraljøse, bombekaster, rekylfri kanon, luftvernvåpen og nærpanservernvåpen. Infanterisoldater forflyttes over lengre strekninger med motorkjøretøyer, eventuelt med skip, flyvemaskin og helikopter.